Die vonnis is weens ’n video wat hulle gemaak het waarin hulle onder meer vyf swart werkers van die Universiteit van die Vrystaat (UV) kos gegee het om te eet waarin hulle oënskynlik geürineer het.
Hy sê die boete oorskry ook die jurisdiksie van die Bloemfonteinse landdroshof waar hulle op 30 Julie gevonnis is.
Hy sê ook ’n vonnis van opgeskorte gevangenisstraf was nie gepas nie en die opskortingsvoorwaarde, gekoppel aan Artikel 21 van Wet 4 van 2000, was nie ’n toelaatbare of gepaste voorwaarde nie, sê Dippenaar in die kennisgewing.
Dit kom neer op die diskriminasie teen iemand op grond van dié een se ras wat op ’n moontlike skuldigbevinding in ’n gelykheidshof neerkom.
Benewens dié moontlike appèl, lê ’n verhoor in die gelykheidshof in die Vrystaatse hooggeregshof ook nog voor waarin die werkers elk R1 miljoen van die Reitz-vier en die UV eis.